Diari Oficial de la Generalitat Valenciana


Sumari del DOGV 5742, del 15-04-2008 (2008/3487)

Licitació per a la selecció d'urbanitzador de la UE 13 de Nules.
----------------------------------------------------------------

### Dades del document

Número de DOGV
:   5742

Data del DOGV
:   15-04-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/3487


Data del document
:   25-02-2008

Organisme emissor
:   Ajuntament de Nules

Tipus de document
:   Concurs

Descriptors 

:   * Nules
    * administració local
    * licitació
    * contracte d'obres
    * obres públiques
    * pla d'urbanisme

Licitació per a la selecció d'urbanitzador de la UE 13 de Nules. [2008/3487]  
Apartat I: poder adjudicador  
- Nom: Ajuntament de Nules.  
- Adreça: plaça Major, número 1.  
- 12915 Nules (Espanya).  
- Telèfon: 396 115 404.   
- Fax: 376 479 135.  
nules\_he5@bqz.up  
- Adreça Internet: http://www.nules.es  
- Informació: es pot obtindre més informació als punts de contacte esmentats més amunt.  
- Bases: les bases generals i les bases particulars reguladores del programa es poden obtindre en http://www.nules.es- Ajuntament- documentació- urbanisme- programes d'actuació integrada.  
http://www.nules.es/documentacion/index.php'id\_menu=26&apartado=1&id\_padre=39#  
- Les bases generals es van publicar en el Butlletí Oficial de la Província de Castelló número 22, de 20 de febrer de 2007, i les bases particulars s'inserixen a continuació del present anunci en el Diari Oficial de la Comunitat Valenciana.  
Apartat II: objecte del contracte  
- Denominació: desenvolupament i execució del Programa d'Actuació Integrada de la Unitat d'Execució UE 13, definida al Pla General.  
- Tipus de contracte: contracte d'obres, projecte i execució.  
- És un contracte públic.  
- Emplaçament: unitat d'execució 13. Codi NUTS ES522.  
- Descripció: la licitació té com a objecte seleccionar l'agent urbanitzador per al desenvolupament i execució del Programa d'Actuació Integrada de la Unitat d'Execució número 13, en què s'inclou la redacció de projectes, la gestió urbanística, el finançament i l'execució de les obres.  
- Classificació CPV 70711683.   
- Contracte no cobert per l'acord sobre contractació pública.  
- Divisió en lots: no.  
- Possibilitat de variants: sí.  
- Quantitat o extensió del contracte: 800.000 €.  
- Opcions: no.  
- Durada: 20 mesos.  
Apartat III : informació de caràcter jurídic, econòmic, financer i tècnic  
III.1. Condicions relatives al contracte.  
- Dipòsits i garanties exigides:  
- Garantia provisional 16.000 €.  
- Garantia definitiva 10%.   
- Altres condicions: les que repleguen les bases generals i particulars de programació del programa d'actuació integrada.  
III.2. Condicions de participació.  
- Situació personal dels operadors econòmics, segons la base XIII de les condicions particulars.  
- Capacitat econòmica i financera: segons la base XIV de les condicions particulars.  
- Capacitat tècnica: segons la base XV de les condicions particulars.  
Apartat IV: procediment  
IV.1. Tipus de procediment.  
- Obert.  
IV.2. Criteris d'adjudicació.  
- Alternativa tècnica Ponderació  
- Integració a l'entorn i estructuració de dotacions i espais lliures 50%  
- Qualitat tècnica de solucions d'urbanització 30%  
- Compromís de HPO 10%  
- Termini i altres compromisos 10%  
Mínim admissible 60% de 100%   
- Proposició juridicoeconòmica Ponderació  
- Valoració dels terrenys 55%  
- Import de les càrregues d'urbanització 40%  
- Compromisos financers per a obligacions complementàries 5%  
\* \* \* \* \*  
- Alternativa técnica Ponderación  
- Integración al entorno y estructuración de dotaciones y espacios libres 50%  
- Calidad técnica de soluciones de urbanización 30%  
- Compromiso de VPO 10%  
- Plazo y otros compromisos 10%  
Mínimo admisible 60% de 100%   
- Proposición jurídico-económica Ponderación  
- Valoración de los terrenos 55%  
- Importe de las cargas de urbanización 40%  
- Compromisos financieros para obligaciones complementarias 5%  
IV.3. Informació administrativa.  
- Expedient: O/Pr.A07/020.  
- Termini de recepció de sol·licituds de documentació: 08.06.2008.  
- Termini de recepció d'ofertes de participació: quatre mesos des de l'última publicació de l'anunci del concurs en el Diari Oficial de la Unió Europea o en el de la Comunitat Valenciana (si l'últim dia fóra dissabte, el termini es prolongarà fins al següent dia hàbil), fins a les 14.00 hores, al Registre General de l'Ajuntament.  
(En el Diari Oficial de la Unió Europea s'ha assenyalat el 25.06.2008 com a data orientativa).  
- Llengües: espanyol.  
- Termini durant el qual el licitador estarà obligat a mantindre'n l'oferta: sis mesos des de la data declarada de recepció d'ofertes.  
- Condicions per a l'obertura d'ofertes:  
- Data: a les 12.00 hores del següent dia hàbil a la conclusió del termini de presentació de proposicions, tret que siga dissabte, i en este cas s'ajornarà al següent. (En el DOUE s'ha assenyalat el 26.06.2008, com a data aproximada).  
- Lloc: sala de sessions de l'Ajuntament.  
- Persona autoritzada: acte públic.  
Apartat VI: informació complementària  
VI.1. Es tracta de contractes periòdics-  
- No.  
VI.2. Es relaciona el contracte amb un projecte o programa finançat per mitjà de fons comunitaris-  
- No.  
VI.3. Informació addicional:  
- La documentació acreditativa de solvència tècnica, econòmica i financera es detalla en les bases XIII, XIV i XV de les bases particulars.  
- Els licitadors estan obligats a sotmetre la documentació a què fa referència l'article 134.1 de la Llei 16/2005, de 30 de desembre, Urbanística Valenciana (DOGV de 31 de desembre de 2005) i, si és el cas, l'exigida per l'article 307 del Reglament d'Ordenació i Gestió Territorial i Urbanística, aprovat pel Decret 67/2006, de 12 de maig, del Consell de la Generalitat (DOGV de 23 de maig de 2006) a informació pública pel termini d'un mes, en la forma i els requisits assenyalats en estos preceptes. Abans de la publicació de l'anunci esmentat, els licitadors hauran d'haver remés un avís de l'inici del procediment de gestió indirecta del programa d'actuació integrada al domicili fiscal dels qui consten al Cadastre com a titulars de drets afectats per l'actuació proposada, d'acord amb el que disposa l'article 134.4 de la Llei 16/2005, de 30 de desembre, Urbanística Valenciana (DOGV de 31 de desembre de 2005).  
Tot això segons la base XVIII.3 de les bases particulars que regixen el concurs.  
VI.4. Procediments de recurs:  
- Òrgan competent;  
Ajuntament de Nules  
Plaça Major, número 1  
12823 Nules (Espanya)  
Telèfon: 219 470 143  
Fax: 099 750 820  
http://nules.es  
- Data d'enviament: l'anunci de concurs del programa d'actuació integrada es va enviar al Diari Oficial de la Unió Europea el 25.02.2008.  
Nules, 25 de febrer de 2008.- L'alcalde: Mario A. García Báscones.  
Aprovades per l'Ajuntament en ple, el 24 de gener de 2008, es publiquen les següents bases particulars per a la selecció i adjudicació del Programa d'Actuació Integrada de la Unitat d'Execució UE-13.  
Base I. Objecte del contracte  
El present contracte té com a objecte el desenvolupament i l'execució del programa d'actuació integrada que s'especifica en les presents bases particulars, en les quals es regulen les condicions mínimes de caràcter tècnic, jurídic, econòmic i administratiu, per a la selecció d'una proposta de programa d'actuació integrada i d'un urbanitzador per al desenvolupament urbanístic de l'actuació.  
Als annexos 1 i 2 es definix l'àmbit del programa.   
Base II. Règim jurídic (art. 286.1.d del ROGTU)   
El present contracte té naturalesa jurídica especial, i en tot allò no previst en les presents bases particulars, s'aplicaran la Llei 16/2005, de 30 de desembre, de la Generalitat, Urbanística Valenciana (d'ara en avant, LUV) i el Reglament d'Ordenació i Gestió Territorial i Urbanística, aprovat pel Decret 67/2006, de 19 de maig, del Consell de la Generalitat (d'ara en avant, ROGTU), i les bases generals de programació d'este ajuntament.   
S'aplicaran de manera supletòria les disposicions contingudes en el títol IV del llibre II del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny (d'ara en avant, TRLCAP), i les establides en el reglament general de la llei esmentada, aprovat pel Reial Decret 1098/2001, de 12 d'octubre, així com les normes que regulen la contractació administrativa de les entitats locals que siguen aplicables.  
En cas de contradicció entre els documents contractuals abans esmentats, l'orde de prelació serà el següent: bases particulars de programació, bases generals de programació i contracte per al desenvolupament i execució del programa d'actuació integrada.  
Base III. Ordenació urbanística vigent (art. 131.2.a de la LUV)  
L'ordenació urbanística vigent en l'àmbit d'actuació és el Pla General d'Ordenació Urbana de Nules.  
L'ordenació urbanística definida al Pla General, de directa aplicació al programa, es replega als annexos 2, 3 i 4, de delimitació, alineacions i rasants i règim urbanístic.  
A l'annex 5 es reproduïx la fitxa de la unitat definida pel Pla General (noteu que, d'acord amb la legislació vigent, no és aplicable el punt 5 de la fitxa de la unitat).   
Base IV. Memòria de necessitats i objectius del programa d'actuació integrada (art. 131.2.b de la LUV)  
1. Memòria de necessitats:  
Davant de la proposta presentada per una empresa privada, l'Ajuntament ha considerat oportú escometre la urbanització d'esta unitat, atés que és una de les zones de sòl urbà, amb ordenació detallada aprovada, pendents d'urbanitzar.  
2. Objectius de la programació:  
a) Gestionar la transformació jurídica de les finques afectades pel programa.  
En este sentit l'urbanitzador estarà obligat a redactar i tramitar el projecte de reparcel·lació, o documents equivalents, que definisquen les finques resultants de l'actuació i les càrregues d'urbanització que hi corresponga. Igualment, si és necessari, els projectes d'expropiació.  
Estos documents no podran modificar les previsions del pla que desenvolupen. En cap cas, podran contindre determinacions sobre ordenació, règim del sòl o de l'edificació.  
L'urbanitzador elaborarà les modificacions tècniques o suplements de projectes i documents que siguen necessaris i els lliurarà a l'Ajuntament amb els mateixos requisits que els projectes.  
La gestió inclou les obligacions següents:  
- Demanar, dels corresponents registres (de la Propietat i Cadastre), tota la informació de les finques i titulars de drets i deures inclosos a l'actuació.  
- Fer constar al Registre de la Propietat la forma de retribució triada pels titulars registrals de les finques afectades, als efectes de l'article 382.6 del ROGTU.  
- Practicar totes les notificacions als afectats que siguen legalment exigibles o que s'ordenen per l'Ajuntament i acreditar davant l'Ajuntament estes notificacions.  
- Fitar i delimitar les parcel·les aportades a la reparcel·lació amb caràcter previ a la redacció del projecte.  
- En cas d'existir, efectuar un estudi fefaent de les parcel·les semiconsolidades, amb proposta de solució en els termes que disposa el capítol III del títol I de la LUV.   
- Presentar perquè s'aprove el projecte de reparcel·lació.  
- Pagar als creditors nets abans que la reparcel·lació accedisca al Registre de la Propietat.  
- Elevació a públic, del contingut del projecte de reparcel·lació aprovat, mitjançant escriptura pública.  
- Inscriure al Registre de la Propietat les noves finques resultants, fins i tot les destinades al domini públic i acreditar davant l'Ajuntament esta inscripció.  
- Fer constar al Registre de la Propietat les afeccions existents (carreteres, ferrocarril, barrancs i altres).  
- Cancel·lar les finques cadastrals aportades a la reparcel·lació i inscriure les resultants al Cadastre.  
- Qualssevol altres actuacions necessàries per a la transformació jurídica de les finques afectades.   
- Delimitar i fitar -amb senyals clarament diferents de les de les finques inicials- les finques resultants de la reparcel·lació, abans de l'inici de les obres d'urbanització.  
- Mantindre l'amollonament fins a la recepció per part de l'Ajuntament de les obres d'urbanització.  
- Gestionar l'alçament de les càrregues d'urbanització a les finques afectades, notificar als afectats este fet i acreditar davant l'Ajuntament la notificació esmentada.  
b) Urbanitzar completament la unitat d'execució que constituïx l'objecte del programa i realitzar les obres públiques addicionals que calguen per a la seua correcta inserció en la urbanització existent.  
c) Connectar i integrar adequadament la urbanització amb les xarxes d'infraestructures d'energia, comunicacions i servicis públics existents, per la qual cosa han de:   
- Aportar informes de les administracions sectorials les competències de les quals resulten afectades per l'actuació (domini públic hidràulic, vies pecuàries, etc.).  
- Presentar, estudis i informes favorables per a realitzar les connexions amb les corresponents companyies subministradores (electricitat, gas, telefonia i altres).  
d) Suplementar les infraestructures en el que calga per a no minvar ni desequilibrar els nivells de qualitat, quantitat o capacitat de servicis existents i exigibles reglamentàriament.  
e) Obtindre els sòls dotacionals públics de l'àmbit de l'actuació a favor de l'administració gratuïtament. A estos efectes:   
- L'urbanitzador efectuarà la seua inscripció al Registre de la Propietat i traslladarà a l'administració el corresponent certificat acreditatiu d'això.  
- Els lliurarà en perfectes condicions, una vegada concloses les obres d'urbanització, alçat la corresponent acta de lliurament.  
- Els transformadors d'energia elèctrica es consideraran equipament privat i es lliuraran a la companyia subministradora. Tant el sòl necessari per a la seua implantació com el cost d'esta haurà de ser assumit per tots els propietaris afectats.  
f) Es considera que l'aprofitament tipus de l'àrea de repartiment coincidix amb l'aprofitament mitjà de la unitat, de conformitat amb el que disposa el Pla General, per la qual cosa la totalitat de l'aprofitament de la unitat es repartirà entre els propietaris de terrenys inclosos es esta unitat, sense que procedisca cap cessió d'aprofitament a l'Ajuntament.   
g) Ordenar el repartiment equitatiu de les càrregues i dels beneficis de l'actuació entre els afectats.   
Base V. Paràmetres urbanístics (art. 131.2.c de la LUV)  
Sense perjuí del que establix la base III i en l'apartat f) del punt 2 de la base anterior, s'adjunten l'ordenança de la zona i la fitxa de la unitat incloses al Pla General (annexos 4 i 5).  
Base VI. Criteris i objectius territorials (art. 131.2.d de la LUV)  
Amb l'actuació es pretén la incorporació dels terrenys inclosos en la unitat d'execució a la trama urbana del nucli.   
Base VII. Criteris d'ordenació urbanística (art. 131.2.d de la LUV)  
En el desplegament del programa, no podrà modificar-se l'ordenació urbanística.  
Base VIII. Edificació privada (art. 131.2.e de la LUV)  
Amb caràcter general no es permetrà la realització d'obres d'edificació -i en conseqüència, no es concediran llicències d'edificació- a l'àmbit de la unitat d'execució fins que l'Ajuntament no haja rebut les obres d'urbanització.  
Excepcionalment, podran concedir-se llicències d'edificació, d'acord amb els preceptes legals i el planejament vigent, si es complixen simultàniament les condicions següents:   
1. S'acompanya a la sol·licitud de llicència una memòria descriptiva:  
- De les mesures que cal adoptar per a l'execució de l'obra d'edificació perquè el seu desenvolupament no interferisca en el procés d'urbanització, ni en el termini per a l'acabament de l'obra.  
- De la forma en què se subministrarà aigua i energia a les obres d'edificació.  
2. S'acompanya a la sol·licitud de llicència un informe favorable de l'urbanitzador en el sentit que l'obra sol·licitada, amb les condicions addicionals pactades entre l'urbanitzador i el promotor de les obres, no dificultaran el desenvolupament de les obres d'urbanització.  
3. S'acompanya a la sol·licitud de llicència un compromís de l'urbanitzador que adoptarà les mesures pertinents perquè el desenvolupament de les obres d'edificació no retarden el lliurament de les obres.  
4. Que l'urbanitzador preste una fiança addicional a la prevista al programa per l'import de les obres de reposició de la urbanització previsibles com a conseqüència de deterioraments ocasionats a causa de les obres d'edificació. Com a mínim esta fiança addicional equivaldrà a l'import de la demolició i retirada completa i reposició dels paviments a tots els fronts de façana de l'edificació, des d'estes façanes fins a les oposades.  
5. Que els servicis tècnics municipals i les companyies implicades prestadores de servicis emeten un informe favorable sobre tot això.   
Base IX. Prescripcions tècniques dels documents d'ordenació i gestió (art. 131.2.f de la LUV)  
No s'admeten modificacions de l'ordenació vigent, per la qual cosa no s'han de redactar documents d'ordenació.  
L'urbanitzador haurà de redactar una memòria del programa.  
L'urbanitzador elaborarà les modificacions tècniques o suplements de projectes i documents que en cada moment siguen necessaris i els lliurarà a l'Ajuntament amb els mateixos requisits que els projectes.  
Base X. Prescripcions tècniques del projecte urbanització (art. 131.2.h de la LUV)   
No podrà modificar les previsions del pla que desenvolupa.  
S'ajustarà a allò que s'ha especificat als annexos 6 i 7 d'estes bases.  
El projecte d'urbanització haurà de definir els detalls tècnics amb precisió suficient perquè es puga executar, eventualment, sota la direcció de tècnic diferent del seu redactor original, i haurà de complir el que establix l'article 52 del TRLCAP. No podrà modificar les previsions del pla que desenvolupa. En cap cas, podrà contindre determinacions sobre ordenació, règim del sòl o de l'edificació. Comprendrà tots i cada un dels documents assenyalats en l'article 156.1 de la LUV i en l'article 350 del ROGTU.  
El projecte d'urbanització definirà les solucions que propose -a nivell de projecte en l'àmbit de la unitat.  
El projecte d'urbanització de la unitat d'execució inclourà en la justificació de les seues determinacions la descripció gràfica de la urbanització, a nivell d'avantprojecte, en un àmbit més ampli que, com a mínim, haurà d'incloure la totalitat dels carrers de Sant Pau i de la Cova Santa i la totalitat del tram urbà del camí de Cantallops.  
Sense que això siga un obstacle per a l'adequada solució dels recorreguts de vianants i de la jardineria, caldrà obtindre la major dotació possible d'aparcaments públics.  
Inclourà la definició completa de tots els elements d'urbanització que cal realitzar a l'interior de la unitat d'execució i dels elements exteriors que siguen necessaris per a la connexió amb la urbanització i servicis existents.  
L'urbanitzador elaborarà les modificacions tècniques o suplements de projectes i documents que siguen necessaris i els lliurarà a l'Ajuntament amb els mateixos requisits que els projectes.  
Base XI. Preu de licitació (art. 286.1.h del ROGTU)   
El preu de licitació, que val exclusivament de base per al càlcul de la garantia provisional, s'estima en huit-cents mil euros (800.000 €).  
Base XII. Terminis de desenvolupament i execució del programa (art. 131.2.i de la LUV i art. 286.1.i del ROGTU)   
S'establixen els següents terminis màxims per a l'execució de les següents actuacions per part de l'urbanitzador:  
A) L'urbanitzador comunicarà fefaentment i individualment als propietaris l'aprovació del programa, amb el contingut indicat en l'article 166 de la LUV, en el termini màxim d'un mes des de la notificació de l'adjudicació.  
B) L'urbanitzador haurà de sotmetre a informació pública el projecte de reparcel·lació en el termini màxim de quatre mesos des de la finalització del termini per a l'opció per modalitat de retribució establit en els articles 166 de la Llei Urbanística Valenciana i el reglament.  
L'urbanitzador haurà de presentar davant l'administració actuant l'acreditació justificativa de la pràctica de les comunicacions regulades exigibles.  
C) Termini màxim per a la selecció de l'empresari constructor de l'obra civil d'urbanització: tres mesos des de la fermesa en via administrativa de l'aprovació del projecte de reparcel·lació.  
D) Termini màxim per a l'execució de les obres d'urbanització: 12 mesos des de la fermesa en via administrativa de l'aprovació del projecte de reparcel·lació.  
E) Termini total per al lliurament de les obres: 20 mesos des de la notificació de l'adjudicació.  
Base XIII. Capacitat per a ser urbanitzador   
1. Podran participar en el concurs per a la selecció i adjudicació del present programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i complisquen les condicions de solvència econòmica i financera, tècnica i professional exigibles segons les presents bases.  
2. En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les establides en l'article 20 del TRLCAP.   
Base XIV. Solvència econòmica i financera (art. 131.2.m de la LUV)   
La justificació de la solvència econòmica i financera de l'urbanitzador s'acreditarà per un o alguns dels mitjans següents:  
a) Informe d'institucions financeres o, si és procedent, justificant l'existència d'una assegurança d'indemnització per riscos professionals.  
b) Si es tractara de persones jurídiques, presentació dels comptes anuals o d'extracte d'estos comptes, en el cas que la publicació d'estos comptes siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i, si és procedent, sobre el volum de negocis relacionat amb el desenvolupament i la promoció d'actuacions semblants que són objecte de concurs, que correspondran com a màxim als tres últims exercicis.  
Base XV. Solvència tècnica i professional (art. 131.2.m de la LUV)   
1. La justificació de la solvència tècnica i professional de l'urbanitzador s'acreditarà per un o més dels mitjans següents:  
a) Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant.  
b) Indicació de l'equip tècnic, estiga o no integrat a l'estructura organitzativa de l'urbanitzador, que participe en la gestió del programa d'actuació integrada, i especialment dels responsables del control de qualitat.  
c) Titulacions acadèmiques i professionals del personal de direcció de l'urbanitzador.  
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.  
e) Declaració del material, instal·lacions i equip tècnic amb què compte l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desenvolupament i l'execució del programa d'actuació integrada, incloent-hi els mitjans d'estudi i investigació de què dispose.  
g) Declaració de les mesures de gestió mediambiental que el concursant està disposat a aplicar durant el desenvolupament i execució del programa d'actuació integrada.  
2. L'urbanitzador podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, i haurà de demostrar en este cas davant l'Ajuntament que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.  
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència, almenys, d'un dels seus membres.  
Base XVI. Garanties  
1. Els qui desitgen participar en el procediment de licitació d'un programa d'actuació integrada hauran de constituir en la forma i als efectes establits en el TRLCAP, una garantia provisional equivalent al 2% de l'estimació aproximada de les càrregues del programa, o siga setze mil euros (16.000 €).  
2. La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del contracte per al desenvolupament i execució dels programes d'actuació integrada. L'Ajuntament disposarà d'un termini de tres mesos, a comptar de l'obertura de les proposicions, per a l'adjudicació del programa.  
3. La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.  
4. La garantia definitiva, a constituir en la forma i als efectes previstos en el TRLCAP, s'establix en un 10% del valor de les càrregues d'urbanització, impost sobre el valor afegit no inclòs, del programa d'actuació integrada aprovat. S'ingressarà en termini màxim de 15 dies a comptar de la notificació de l'acord d'aprovació i adjudicació del programa.  
5. Procedirà elevar la garantia definitiva al 20% en els supòsits d'aprovació de programes d'actuació integrada en els quals les càrregues urbanístiques es troben incurses en presumpció de temeritat calculada en els termes establits en la legislació de contractes de les administracions públiques.  
6. Esta garantia s'elevarà, en tot cas, quan es donen els supòsits establits en la base VIII, en la quantia que s'establix en eixa base.  
Base XVII. Presentació de proposicions  
1. Els qui desitgen prendre part en la licitació hauran de presentar les seues proposicions -en el termini de quatre mesos, des de l'última publicació de l'anunci de concurs, en el Diari Oficial de la Unió Europea o en el de la Comunitat Valenciana (si l'últim dia del termini de presentació fóra dissabte, el termini es prolongarà fins al següent dia hàbil), fins a les 14.00 hores, al Registre General de l'Ajuntament, plaça Major, 1. 12160 Nules.  
Les proposicions estaran integrades per tres sobres, identificats al seu exterior amb la indicació de la licitació a què concórreguen i firmats pel licitador o persona que el represente i indicarà el nom i els cognoms o la raó social del proponent, amb la següent documentació en idioma castellà o valencià:  
Sobre A. Alternativa tècnica, es presentarà obert.  
Sobre B. Proposició juridicoeconòmica, d'acord amb el que indica l'annex 9. Es presentarà en sobre tancat.  
La documentació que es troba en poder d'estos sobres serà objecte de valoració a l'efecte d'aprovació del programa i adjudicació de la condició d'urbanitzador.  
Sobre C. Es presentarà amb el títol de «Documentació» i contindrà la documentació següent:  
A. Si concorreguera una societat mercantil, haurà de presentar escriptura de constitució inscrita al Registre Mercantil. Si es tracta d'una agrupació d'interés urbanístic, es presentarà escriptura pública de constitució, així com la inscripció al Registre d'Agrupacions d'Interés Urbanístic dependent de la conselleria competent en urbanisme.  
B. Els qui compareguen o firmen proposicions en nom d'un altre o en representació de societat o persona jurídica, presentaran l'escriptura de poder inscrita, si és el cas, al Registre Mercantil o registre públic corresponent i el document nacional d'identitat o fotocòpia legalitzada d'este document.  
C. Quan l'oferent actue en nom propi i siga empresa individual, haurà de presentar el document nacional d'identitat o fotocòpia legalitzada d'este document.  
D. Resguard acreditatiu si haguera constituït la garantia provisional en els termes exigits en la base XVI.  
E. Declaració responsable de no estar incurs en cap de les prohibicions per a contractar establides per la legislació reguladora de la contractació administrativa, i inclourà trobar-se al corrent en el compliment de les obligacions tributàries i amb la Seguretat Social imposades per les disposicions vigents.  
F. Els documents que acrediten els requisits de solvència tècnica i professional, econòmica i financera.  
G. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si és procedent, al fur jurisdiccional estranger que els poguera correspondre.  
H. Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra d'estos extrems.  
I. En cas de concórrer a la licitació unes quantes empreses, compromeses a la constitució d'una unió temporal, cada una d'estes haurà d'acreditar la seua personalitat jurídica i capacitat, i indicarà els noms i les circumstàncies dels empresaris que subscriuen les proposicions, la participació de cada una d'estes, i designarà la persona o l'entitat que, durant la vigència del contracte, ha de tindre la representació de la unió davant l'administració, així com el compromís formal de constituir-se en unió temporal d'empreses en cas de resultar adjudicataris.  
2. Cada concursant no podrà presentar més d'una proposició. Tampoc no podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no-admissió de totes les propostes de programa presentades per este concursant.  
3. Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació pública pel termini d'un mes dels documents establits en l'article 293.1 i 307 del ROGTU. A este efecte, els concursants protocol·litzaran els documents assenyalats anteriorment per mitjà d'una acta autoritzada per un notari amb competència territorial al municipi afectat i dipositarà dues còpies en paper i les digitalitzades corresponents -amb els requisits assenyalats a l'annex 8- a la seu de l'Ajuntament, els exposarà al públic a través dels seus propis mitjans, i inserirà un anunci en el Diari Oficial de la Comunitat Valenciana i en un diari no oficial d'àmplia difusió a la localitat, només a l'efecte de la presentació d'al·legacions.   
4. Les ofertes s'obriran a les 12.00 hores del següent dia hàbil a la conclusió del termini de presentació de proposicions, tret que siga dissabte, i en este cas s'ajornarà al següent.  
Base XVIII. Contingut mínim de l'alternativa tècnica   
L'alternativa tècnica del programa d'actuació integrada tindrà el contingut següent:  
1. Memòria del programa contenint:  
a) Identificació del document de planejament que regula l'ordenació detallada que cal desenvolupar.  
b) Àmbit de l'actuació.  
c) Justificació del compliment de les condicions d'integració de l'actuació amb l'entorn.  
d) Existència o no d'agrupació d'interés urbanístic i, si és el cas, estatuts i acords socials d'esta agrupació.  
e) Terminis que es proposen per al desenvolupament de l'actuació, i es determinarà tant el que correspon a la presentació de documentació com a l'execució de les obres d'urbanització.  
f) Enunciat dels objectius complementaris que es proposen d'acord amb el que disposa la LUV, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.  
g) Mesures de control de qualitat i compliment de les normes de qualitat ambiental, si és el cas.  
h) Inventari preliminar de construccions, plantacions i instal·lacions la demolició de les quals, destrucció o eradicació exigisca la urbanització.  
i) Estimació preliminar i general d'aquelles despeses d'urbanització variables l'import de les quals, sent-ne fins i tot repercutible als propietaris, no es puga determinar per la concurrència d'ofertes.  
2. Projecte d'urbanització.  
Base XIX. Proposició juridicoeconòmica  
1. La proposició juridicoeconòmica haurà d'incloure necessàriament la documentació relativa als següents aspectes, de conformitat amb el que establix l'annex 9:  
A) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a estos la proposta i l'elecció de cada modalitat de retribució.  
B) Expressió de les magnituds urbanístiques rellevants establides pel planejament que incidisquen en la determinació dels drets d'adjudicació.  
C) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita al Registre de la Propietat, al compliment de les obligacions pròpies de l'urbanitzador esmentat, en ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen darrere de la reparcel·lació.  
D) Resum de les dades econòmiques rellevants.   
E) Descripció dels següents elements economicofinancers relatius a les càrregues urbanístiques:  
a) Pressupost de licitació de l'obra d'urbanització: amb l'abast establit en l'article 168.1.a i b) de la LUV.  
b) Cost de projectes: cost de redacció i direcció dels projectes tècnics, especificant cada projecte, que es referix l'article 168.1.c de la LUV.   
c) Despeses de gestió: despeses de gestió de l'urbanitzador, calculades en un percentatge del que represente la suma de les partides corresponents a conceptes anteriors.  
d) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.  
e) Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats.  
f) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució.  
g) Preu del sòl a l'efecte de canvi: preu del sòl al qual, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb estos l'urbanitzador.  
h) Finançament: condicions de finançament oferides per l'urbanitzador per al pagament de les quotes d'urbanització a aquells propietaris que acollits a estes condicions, si és el cas recolzades per una entitat financera degudament registrada.  
F) Informació sobre la possibilitat d'optar per la modalitat de retribució en diners, i manera, condicions i termini per a l'exercici d'esta opció de retribució.  
G) Estimació preliminar de la repercussió unitària per metre quadrat de les despeses variables i de la indemnització individualitzada que corresponga als interessats per construccions i plantacions que hagen de desaparéixer o per altres conceptes.  
2. La proposició juridicoeconòmica es presentarà degudament firmada i datada.  
3. No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Ajuntament estime fonamental per a la proposició juridicoeconòmica.  
Base XX. Admissibilitat de variants (art. 131.2.g de la LUV)  
1. Únicament es consideraran variants les modificacions de caràcter tècnic i mai les de caràcter econòmic, sempre que estes últimes no alteren substancialment l'ordenació urbanística proposada.  
2. No es consideraran variants, per la qual cosa seran admissibles en tot cas, les modificacions de l'àmbit territorial que suposen mers retocs o ajustaments de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma.  
3. Cada aspirant a urbanitzador podrà presentar una única variant a l'alternativa tècnica.  
4. La presentació d'una variant en cap cas legitimarà la presentació d'una nova proposició juridicoeconòmica.   
5. L'Ajuntament podrà triar, entre l'alternativa original i la variada, aquella que millor satisfaça els interessos públics, i se li aplicarà la proposició juridicoeconòmica formulada i sense que es puga modificar en cap cas el contingut de les bases particulars.  
Base XXI. Criteris d'adjudicació (art. 286.1.j del ROGTU)   
Els criteris d'adjudicació són els establits en l'annex 10.   
L'Ajuntament declararà desert el concurs en el cas que cap aspirant aconseguisca la puntuació mínima referent a l'alternativa tècnica (açò és, quan no s'aconseguisca el 60% de la puntuació de l'alternativa tècnica), sense que l'Ajuntament haja de pagar cap cost en el supòsit indicat.   
També declararà desert el concurs si les condicions econòmiques de les proposicions presentades es consideren, raonadament, lesives per als propietaris afectats.  
Base XXII. Adjudicació del programa (art. 286.1.g del ROGTU)   
Adjudicat el programa, amb anterioritat a la firma del contracte amb l'Ajuntament, l'adjudicatari del programa d'actuació integrada haurà de presentar un resguard acreditatiu si haguera constituït la garantia definitiva en els termes que establix la base XVI de les presents bases particulars i haurà d'aportar un certificat positiu de trobar-se al corrent de les seues obligacions tributàries i amb la Seguretat Social i un resguard acreditatiu si haguera constituït la garantia definitiva del cost de les indemnitzacions, preus justos i despeses de reallotjament necessaris per a realitzar l'actuació, la totalitat del cost de les obres d'urbanització complementàries i un 7% del cost de les obres d'edificació.   
Base XXIII. Formalització del contracte   
1. En el termini d'un mes a partir de la notificació de l'acord d'aprovació i adjudicació del programa d'actuació integrada a l'adjudicatari, es procedirà a la formalització en document administratiu del contracte per al desenvolupament i execució del programa d'actuació integrada. El document de formalització el firmarà l'alcalde, l'urbanitzador i el secretari de la corporació a l'efecte de fedatari públic, i hi annexarà un exemplar de les bases particulars de programació.  
2. El contracte es podrà elevar a escriptura pública quan ho sol·licite alguna de les parts. En tot cas, les despeses derivades del seu atorgament seran assumides per l'urbanitzador.  
3. Si per causa imputable a l'urbanitzador no es poguera formalitzar el contracte dins del termini indicat, l'Ajuntament podrà acordar la resolució d'este, i seguirà a este efecte el procediment establit en el TRLCAP.  
Base XXIV. Dictamen del Consell del Territori i Paisatge (art. 286.1.c del Reglament d'Ordenació i Gestió  
Territorial i Urbanística)  
En el present concurs, prèviament a l'adjudicació, no se sol·licitarà l'informe del Consell del Territori i Paisatge.  
Base XXV. Compliment  
1. El contracte s'entendrà complit amb motiu de l'adequada execució de la totalitat de les prestacions incloses, i s'extingirà una vegada l'urbanitzador haja procedit al seu total compliment mitjançant la recepció de les obres d'urbanització a favor de l'Ajuntament.  
2. Una vegada finalitzades les obres d'urbanització, l'urbanitzador realitzarà un oferiment formal a l'Ajuntament de la recepció de les obres d'urbanització, amb la remissió prèvia per l'urbanitzador de tots els certificats d'obres, les factures emeses per l'empresari constructor, la documentació que justifique el pagament efectiu de les obres i la que s'esmenta als annexos.  
3. Perquè puga operar la recepció definitiva de les obres, de forma tàcita o expressa, s'haurà d'haver liquidat el programa prèviament i definitivament.  
4. L'Ajuntament disposarà d'un termini de tres mesos per a inspeccionar les obres d'urbanització i, si és el cas, requerir de l'urbanitzador l'esmena d'aquelles deficiències apreciades, amb indicació del termini per al seu compliment, que es consignarà en una acta de recepció provisional. A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció de les obres, l'urbanitzador i el contractista, ambdós assistits, si ho estimen oportú, per un facultatiu.  
Una vegada esmenades les deficiències apreciades, l'Ajuntament alçarà una acta de recepció definitiva que acreditarà el compliment del contracte i la seua extinció, i llavors començarà el termini de garantia.  
5. La recepció de les obres d'urbanització s'entendrà produïda als tres mesos del seu oferiment formal a l'Ajuntament sense resposta administrativa expressa, o des que queden obertes a l'ús públic.   
6. El termini de garantia serà de dotze mesos des del moment que s'entenguen rebudes per l'Ajuntament. Durant eixe període, el contractista respondrà dels defectes constructius que es manifesten. Finalitzat este període, procedirà la devolució de les garanties prestades per l'adjudicatari.  
Base XXVI. Resolució   
1. Són causes de resolució del contracte les previstes en el TRLCAP, així com les derivades de la incapacitat legal sobrevinguda de l'urbanitzador i les altres previstes en la legislació general aplicable a les seues relacions amb l'administració.  
2. Són també causes de resolució del contracte les següents:  
a) La mort o incapacitat sobrevinguda de l'urbanitzador o l'extinció de la seua personalitat jurídica.  
b) La declaració de fallida, de suspensió de pagaments, de concurs de creditors o d'insolvent fallit en qualsevol procediment o l'acord de quitament i espera.  
c) La falta de prestació en termini de la garantia definitiva.  
d) La no-formalització del contracte dins del termini.  
e) La demora injustificada en el compliment dels terminis fixats a les bases generals i particulars de programació, i la resta de terminis establits en la LUV i les normes que la despleguen.  
f) La inactivitat injustificada de l'urbanitzador durant un període de sis mesos consecutius o nou d'alterns en el desenvolupament i execució del programa d'actuació. S'entendrà produïda la inactivitat o l'abandonament quan el desenvolupament i execució del programa d'actuació haja deixat de desenvolupar-se o no es desenvolupe amb la regularitat adequada o amb els mitjans humans o materials necessaris per a la seua normal execució dins del termini. No obstant això, quan es done este supòsit, l'Ajuntament, abans de procedir a la resolució, requerirà l'urbanitzador perquè regularitze la situació en el termini de cinc dies comptadors des del requeriment, tret que la precisió de la seua execució exigisca un termini major.  
g) La imposició d'alguna sanció a l'urbanitzador per infraccions urbanístiques o mediambientals greus o molt greus en relació amb l'àmbit programat serà causa de resolució del contracte. A este efecte, es requerirà que la resolució del corresponent expedient sancionador haja guanyat fermesa o haja posat fi a la via administrativa.  
h) L'obstaculització per l'urbanitzador de l'exercici dels drets i deures urbanístics dels afectats per la programació. S'entén inclòs dins d'esta causa de resolució l'incompliment per l'urbanitzador de l'obligació de facilitar informació perquè els propietaris puguen optar per la modalitat de retribució i perquè estos puguen exercitar plenament els drets que la LUV els atorga.  
i) La resolució anticipada de l'adjudicació per a la seua gestió directa per causa justificada d'interés públic, sense perjuí de les compensacions econòmiques a què això done lloc i que haurà d'avaluar l'acord corresponent.  
j) La suspensió de llicències en l'àmbit programat, l'aprovació de plans o projectes incompatibles amb el desenvolupament del programa, així com les resolucions administratives que impedisquen prosseguir-lo o paralitzen el seu desenvolupament material o econòmic per inactivitat de l'administració durant més de sis mesos i de manera rellevant; l'urbanitzador tindrà dret a instar la resolució amb les compensacions procedents.  
k) La renúncia de l'urbanitzador davant d'una retaxació de càrregues fundada en causa legal que implique un increment de l'import de les càrregues previst en la proposició juridicoeconòmica superior al 20%.  
l) La realització per l'urbanitzador de pràctiques manifestament restrictives de la competència en el mercat immobiliari relacionades amb el programa d'actuació. S'entendrà per pràctiques manifestament restrictives de la competència la inobservança de les regles d'exclusió d'entitats en la selecció de l'empresari constructor, els acords de repartiment de mercat i aquelles altres que, d'alguna altra manera, defrauden o falsegen la lliure competència.  
m) El descobriment de condicions territorials no tingudes en compte en acordar el programa d'actuació i que facen legalment inviable la prossecució d'este programa, sense perjuí de les compensacions que procedisquen, si és el cas, o de la possibilitat d'esmenar les seues previsions, si això fóra possible, sense desvirtuar-les substancialment.   
n) Incórrer el contractista, durant la vigència del contracte en alguna de les prohibicions de contractar establides en l'article 20 del TRLCAP.  
o) Les reiterades deficiències en l'execució del contracte.  
p) L'incompliment greu dels deures essencials de l'urbanitzador directament imposats per esta llei.  
q) L'incompliment d'alguns dels compromisos oferits.  
r) La caducitat del programa per transcurs del termini total per a escometre-ho i, si és el cas, la pròrroga.  
s) El mutu acord entre l'Ajuntament i l'urbanitzador, sense perjuí de les indemnitzacions que, si és el cas, procedisquen en benefici dels propietaris de terrenys o altres afectats.  
t) La subcontractació total o parcial de prestacions que siguen objecte del contracte sense l'autorització expressa prèvia de l'Ajuntament.  
u) La suspensió, per causa imputable a l'Ajuntament, de la iniciació del contracte per un termini superior a sis mesos a partir de la data assenyalada en el contracte per al seu començament.  
v) El desistiment o la suspensió del contracte per un termini superior a un any acordada per l'Ajuntament.  
3. Per a la resolució del contracte entre l'Ajuntament i l'urbanitzador serà preceptiva l'emissió prèvia d'un informe favorable pel Consell del Territori i el Paisatge.  
4. L'Ajuntament, en resoldre l'adjudicació, podrà acordar que l'urbanitzador continue l'execució del programa sota les seues mateixes condicions, durant el temps indispensable per a evitar perjuís a l'interés públic.  
5. La resolució de l'adjudicació l'acordarà l'Ajuntament, amb audiència prèvia a l'urbanitzador per un termini de 10 dies hàbils, i amb el dictamen del Consell del Territori i el Paisatge previ, que podrà ser instat també per l'urbanitzador. Sense perjuí de les responsabilitats econòmiques que procedisquen, això determinarà la cancel·lació de la programació i la subjecció de l'àmbit de l'actuació al règim del sòl urbanitzable sense programació.  
Base XXVII. Prerrogatives de l'administració (art. 286.1.e del ROGTU)   
L'Ajuntament té totes les prerrogatives que, en general, reconeix la legislació de contractes de les administracions públiques, entre estes, les d'interpretar el present contracte administratiu especial, resoldre els dubtes que oferisca el seu compliment, modificar els termes de l'adjudicació per causes imprevistes o no previstes en les presents bases i que siguen d'interés públic, acordar la seua resolució i determinar-ne els efectes.  
Base XXVIII. Jurisdicció competent (art. 286.1.f del ROGTU)   
És competent l'orde jurisdiccional contenciós administratiu per a conéixer de les qüestions que puguen suscitar-se en la preparació, resolució, i execució del contracte administratiu especial entre l'administració i l'urbanitzador seleccionat en pública concurrència.  
Nota: seguixen 11 annexos que es troben a l'Ajuntament a disposició de les persones interessades.  
Nules, 25 de febrer de 2008.- L'alcalde: Mario A. García Báscones.